
RADVILIŠKIO RAJONO SAVIVALDYBĖS TARYBA

SPRENDIMAS
DĖL RADVILIŠKIO RAJONO SAVIVALDYBĖS TARYBOS 2021-02-25 SPRENDIMO NR. T-449 „DĖL RADVILIŠKIO RAJONO SAVIVALDYBĖS TARYBOS 2013-04-19 SPRENDIMO NR. T-506 „DĖL KELIŲ PRIEŽIŪROS IR PLĖTROS PROGRAMOS FINANSAVIMO LĖŠŲ NAUDOJIMO IR SKIRSTYMO TVARKOS APRAŠO PATVIRTINIMO“ PAKEITIMO“ PAKEITIMO

2022 m. vasario 24 d. Nr. T-670
Radviliškis


Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos kelių priežiūros ir plėtros programos finansavimo įstatymo nuostatomis,  Radviliškio rajono savivaldybės taryba nusprendžia:
. Pakeisti Kelių priežiūros ir plėtros programos lėšų paskirstymo ir naudojimo Radviliškio rajono savivaldybės susisiekimo infrastruktūros objektams finansuoti tvarkos aprašą, patvirtintą Radviliškio rajono savivaldybės tarybos 2021-02-25 sprendimu Nr. T-449 „Dėl Radviliškio rajono savivaldybės tarybos 2013-04-19 sprendimo Nr. T-506 „Dėl kelių priežiūros ir plėtros programos finansavimo lėšų naudojimo ir skirstymo tvarkos aprašo patvirtinimo“ pakeitimo“:  
. Pakeisti 2 punktą ir jį išdėstyti taip:
„. Aprašas parengtas vadovaujantis Lietuvos Respublikos kelių priežiūros ir plėtros programos finansavimo įstatymu, Lietuvos Respublikos kelių įstatymu, Lietuvos Respublikos saugaus eismo automobilių keliais įstatymu, Lietuvos Respublikos statybos įstatymu, Kelių priežiūros ir plėtros programos finansavimo lėšų naudojimo tvarkos aprašu, patvirtintu Lietuvos Respublikos Vyriausybės 2005 m. balandžio 21 d. nutarimu Nr. 447 „Dėl Lietuvos Respublikos kelių priežiūros ir plėtros programos finansavimo įstatymo įgyvendinimo“, ir kitais galiojančiais teisės aktais.“
. Pripažinti netekusiais galios 4.4 ir 4.5 papunkčius.
. Pakeisti 5 punktą ir jį išdėstyti taip:
„. Programos finansavimo lėšos vietinės reikšmės keliams (gatvėms) turi būti naudojamos taip, kaip nustatyta Lietuvos Respublikos kelių priežiūros ir plėtros programos finansavimo įstatymo 9 straipsnio 2 dalies aktualioje redakcijoje šioms reikmėms finansuoti:
. keliams projektuoti, tiesti, rekonstruoti, taisyti (remontuoti) ir prižiūrėti;
. kelių, kelio statinių ir jų užimamos žemės teisinei registracijai būtinoms procedūroms atlikti, daiktinėms teisėms į žemę, šių teisių suvaržymams, juridiniams faktams registruoti;
. tiltams, viadukams, estakadoms, tuneliams, pralaidoms projektuoti, statyti, rekonstruoti, taisyti (remontuoti) ir prižiūrėti;
. apsaugos nuo triukšmo statiniams prie kelių statyti, rekonstruoti, taisyti (remontuoti) ir prižiūrėti;
. kelio juostoje esantiems paviršinio vandens nuleidimo įrenginiams ir lietaus kanalizacijai įrengti, rekonstruoti, taisyti (remontuoti) ir prižiūrėti;
. ekstremaliųjų situacijų, ekstremaliųjų įvykių ir įvykių padariniams keliuose likviduoti;
. kelio juostoje esančioms automobilių stovėjimo aikštelėms, viešojo transporto stotelėms ir paviljonams įrengti, statyti, rekonstruoti, taisyti (remontuoti) ir prižiūrėti;
. institucijų ar įstaigų, atsakingų už vietinės reikšmės viešuosius kelius, paskoloms, naudojamoms vietinės reikšmės viešiesiems keliams projektuoti, tiesti, rekonstruoti, taisyti (remontuoti), grąžinti ir palūkanoms mokėti;
. tiesiant, rekonstruojant, taisant (remontuojant), prižiūrint kelius patirtoms išlaidoms už skirtą žemę, nukeliamus ar (ir) griaunamus pastatus ir kitus statinius, naikinamus želdinius ir kitas naudmenas apmokėti, aplinkos apsaugos reikmėms, žemės rekultivavimo darbams vykdyti tiesiant ir taisant (remontuojant) kelius;
. Programos finansavimo lėšų naudojimo pagal paskirtį kontrolei, darbų kokybės kontrolės priežiūrai vietinės reikšmės kelių objektuose;
. viešojo sektoriaus ir privačios partnerystės būdu įgyvendinamiems vietinės reikšmės viešiesiems keliams projektuoti, tiesti, rekonstruoti, taisyti (remontuoti), paskoloms grąžinti ir palūkanoms mokėti, projektų išlaidoms finansuoti;
. želdinių gyvenamųjų vietovių gatvių raudonosiose linijose įrengimui saugaus eismo tikslais ir priežiūrai finansuoti;
. darnaus judumo priemonėms (esamiems šaligatviams, pėsčiųjų takams, pėsčiųjų viadukams ir tiltams, pėsčiųjų estakadoms, pėsčiųjų perėjoms (įskaitant požemines) pritaikyti specialiųjų poreikių turintiems žmonėms; viešojo transporto infrastruktūrai; viešojo transporto eismui organizuoti; dviračių statymo infrastruktūrai; stovėjimo aikštelėms, skirtoms motorinėms transporto priemonėms arba dviračiams palikti, siekiant tęsti kelionę viešuoju transportu, įrengti, jeigu už naudojimąsi jomis neimamas atlygis; elektrinių transporto priemonių (išskyrus elektromobilius) viešosioms įkrovimo prieigoms; šaligatviams, pėsčiųjų ir (ar) dviračių takams įrengti, projektuoti, tiesti, rekonstruoti, taisyti (remontuoti) ir prižiūrėti; pėsčiųjų, dviračių takų įrenginiams (tvorelėms ir pan.)) įgyvendinti, rekonstruoti, taisyti (remontuoti) ir prižiūrėti;
. inžinerinėms saugaus eismo priemonėms (važiuojamajai kelio daliai siaurinti; įvažiavimų į teritorijas zonoms pertvarkyti; važiuojamajai kelio daliai iškreivinti; iškiliosioms greičio mažinimo priemonėms (greičio mažinimo kalneliams) įrengti; kelio įrenginiams (saugos salelėms, sankryžoms, pėsčiųjų perėjoms); greičio mažinimo priemonėms ties gyvenamosios teritorijos pradžia, siekiant sumažinti galimą per didelį transporto priemonių greitį ir parodyti, kad keičiasi važiavimo režimas (miesto vartai), įrengti; kelio ženklams įrengti; kelio dangai ženklinti; šviesoforams įrengti; tvoroms, kelio apsauginių atitvarų sistemoms, signaliniams stulpeliams įrengti; kelio veidrodžiams įrengti; elektroniniams įrenginiams (greičio kontrolės priemonėms, informacinėms momentinio važiavimo greičio švieslentėms, kintamosios informacijos ženklams (stendams) įrengti ir prižiūrėti; apšvietimui keliuose) ir kitoms priemonėms įgyvendinti, rekonstruoti, taisyti (remontuoti) ir prižiūrėti;
. įgyvendinant vietinės reikšmės kelių projektus būtiniems vietinės reikšmės ir valstybinės reikšmės kelių statinių sujungimo darbams, kuriuos vykdant nekeičiami valstybinės reikšmės kelio (statinio) elementų (sankryžų, nuovažų) geometriniai parametrai, finansuoti;
. valstybinėje ir savivaldybių žemėje daugiabučių namų kiemų vidaus kelių (gatvių) ir daugiabučių namų gyventojų automobilių stovėjimo aikštelėms įrengti, rekonstruoti, taisyti (remontuoti) ir prižiūrėti, neatsižvelgiant į tai, ar atlikta šių inžinerinių statinių teisinė registracija;
. kitoms reikmėms, neprieštaraujančioms Kelių priežiūros ir plėtros programos lėšų naudojimo tvarkai.“
. Pakeisti 7 punktą ir jį išdėstyti taip:
„. Visos Radviliškio rajono savivaldybės  vietinės reikšmės kelių statybos, rekonstravimo, kapitalinio remonto ir paprastojo remonto darbų, atliekamų ne mažesniame kaip 1 000 kv. m plote, prioritetiniam (-iams) objektų sąrašui (-ams) sudaryti Administracijos direktoriaus tvarkomuoju dokumentu sudaroma komisija (toliau – Komisija). Šie prioritetiniai sąrašai rengiami ne  trumpesniam kaip 3 metų laikotarpiui. Komisija, sudarydama Prioritetinį (-ius) objektų sąrašą (-us), turi atsižvelgti į visų seniūnijų tolygią susisiekimo infrastruktūros plėtrą.“  
. Pakeisti 9 punktą ir jį išdėstyti taip:
„. Parengti Prioritetiniai objektų sąrašai teikiami tvirtinti Savivaldybės tarybai artimiausiame posėdyje (arba kartu tvirtinat KPPP finansuojamų objektų sąrašą einamiesiems metams). Šie objektų sąrašai viešai skelbiami savivaldybės interneto svetainėje ir nuolat atnaujinami juos pakeitus šio Aprašo nustatyta tvarka.“ 
. Pakeisti 10.1 papunktį ir jį išdėstyti taip:
„. ne mažiau kaip 50 procentų Programos finansavimo lėšų turi būti naudojama turtui įsigyti – vietinės reikšmės keliams tiesti, rekonstruoti ir kapitališkai remontuoti, kurios paskirstomos objektams Savivaldybės tarybos sprendimu, vadovaujantis parengtu (patvirtintu) Prioritetiniu objektų sąrašu.“  
. Pakeisti 12 punktą ir jį išdėstyti taip:
„. Savivaldybė privalo užtikrinti, kad nuo bendros Programos lėšų sumos ne mažiau kaip 10 proc. skirtų lėšų būtų panaudojama saugaus eismo priemonėms ir darnaus judumo priemonėms vietinės reikšmės keliuose finansuoti.“ 
. Pakeisti VI skyriaus pavadinimą ir jį išdėstyti taip: 
„. 
. Pakeisti 16 punktą ir jį išdėstyti taip:
„. Siekdama gauti KPPP kitų lėšų (išskyrus skaičiuojamąsias) susisiekimo objektams finansuoti, Savivaldybė teikia prašymus atsakingoms institucijoms Kelių priežiūros ir plėtros programos finansavimo lėšų naudojimo tvarkos apraše, patvirtintame Lietuvos Respublikos Vyriausybės 2005 m. balandžio 21 d. nutarimu Nr. 447 „Dėl Lietuvos Respublikos kelių priežiūros ir plėtros programos finansavimo įstatymo įgyvendinimo“, nustatyta tvarka ir terminais.“
. Pripažinti netekusiais galios 17 ir 18 punktus.
. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.




Savivaldybės meras	        Vytautas Simelis 

